oktoober | 2018 | minumoodimaailm | Lehekülg 2
19/10/2018 19/10/2018 / Printsess	/ Lisa kommentaar
Jällegi kirjutan natuke jooksu pealt, sest olen reede õhtul pärast tööd kontoris – seda viimast juba tihti ei juhtu. Aga lihtsalt meil on täna töökaaslastega see sünnipäev ja ma ei hakanud vahepeal isa juurde minema, mind võetakse siit tunnikese pärast peale (enamusele on buss mujale tellitud, sest sinna tuleb täiega palju rahvast, mitte ainult meie ettevõte, aga kuna üks on meil kainekas, siis mõned lähevad temaga). Ehk siis võtsin pidulikumad riided tööle kaasa ja öösel lähen isa juurde, sest see pidu lõpeb ametlikult kell 01.00 – siis ma enam Põlvasse ei saaks. Homme siis lähen mingil ajal Põlvasse, aga eks näis täpsemalt, millal ma üles saan 😀
Teile ilusat nädalavahetust! 🙂 Mis teil endal plaanis on? Ma lähen just üritusele, kus ma tean ainult enda töökaaslasi, teised on võõrad, aga nagu meil on ka ütlus – õhtu lõpuks on kõik tuttavad 😀
Kontori puhkeruumis reedel kell 18.00 ainukesena 😀 Ma olen harjunud hommikuti tunnikese ainukesena olema, sest ma jõuan nii vara, aga õhtuti mitte, sest siis ma lähen alati enne viit tavaliselt ära, et rongile jõuda. Vot selline lugu siis täna 🙂
16/10/2018 16/10/2018 / Printsess	/ 4 kommentaari
14/10/2018 14/10/2018 / Printsess	/ 4 kommentaari
Discgolfi mängimas Mammastes (jätsin pooleli kahjuks)
13/10/2018 13/10/2018 / Printsess	/ 2 kommentaari
Istun Mammaste Tervisespordikeskuse kohvikus ja ootan oma sõbrannasid, kes jäid discgolfi mängima. Ma ise tegin üheksa rada läbi, kokku peaks muidu 18 olema, aga siin on 17. Mu üks sõbranna on seda varem mitu korda mängimas käinud, teine ei ole. Väga okei mäng on ja lõpuks läksid visked ka paremini, aga mind hakkas natuke lihtsalt ära tüütama.
Lihtsalt kolmanda korvi otsimisele kulus juba täiega aega ja vahepeal need kettad lendasid ikka täiesti imelikku kohta. Tegelikult peaks siin punkte ja viskeid ka arvestama, aga meie seda ei teinud.
Hommikul käisime Tillu kohvikus kooki söömas. Panengi kolm pilt siia, millest esimene on Tillu kohvikus tehtud ja teised kaks discgolfi mängu alguses 🙂 Ma mängisin seda esimest korda ja kuigi visked läksid aina paremaks, siis 17 rada on minu jaoks liiga pikk. Ei viitsi nii pikalt 😀 Kas olete ka discgolfi mängimas käinud?
Termikat kuulamas Põlva ööklubis Kino
13/10/2018 13/10/2018 / Printsess	/ Lisa kommentaar
Eile tulid mu sõbrannad siis kuskil 21.30 ajal meie juurde ja siin oli väike istumine. Hendrik oli ka meiega natuke, aga ta kobis suht varsti tuttu ära, sest ta sõitis täna varahommikul Tallinnasse.
Meie suundusime ööklubisse Kino kuskil 00.45 ajal, sest teadsime, et Termikas nagunii enne peale ei tule. Mu hiljuti autojuhiloa saanud sõbranna oli kainekas – seega saime autoga minna ega pidanud ekstra taksot võtma. Rahvast oli küll, aga oodatust siiski vähem. Nägin Hendriku sõprade seltskonda, kellega sai natuke suheldud. Suht minu kõrval tantsis Hendriku eks oma praeguse peikaga – nad tundusid nii õnnelikud ja armunud. Me iial ei suhtle omavahel, aga me mõlemad teame, kes me oleme, sest Põlva on lihtsalt nii väike, et ma olen seda naist vist neljal üritusel vähemalt näinud.
Kui Terminaator peale tuli, siis meenus mulle teismeiga, kus ma selle bändi väikest viisi fänn olin. Olime suht ees ka – polnudki varem Jaagup Kreemi nii lähedalt näinud.
Sai sõbrannadega palju tantsitud ja väga tore pidu oli! Üks mingi ebameeldiv tüüp käis kõiki naisi tüütmas, isegi ühe paarikese juurde üritas end tantsima pressida. Ma läksin suht närvi, kui ta mu sõbrannat näppida üritas, ütlesin kohe, et tõmmaku uttu. Kui mul oleks tol hetkel jook käes olnud, siis ma oleks selle talle mõnuga pähe valanud. Sellistele troppidele tuleb oma koht kätte näidata.
Terminaator esines mingi tund aega umbes ja nad alguses plaanisid ära minna ilma Juulikuu lund esitamata, aga rahvas kutsus nad tagasi – ja ka see igivana hitt tuli ära! Olime pärast Termika lõpetamist vast kuskil pool tunnikest veel peol. Selle aja jooksul oli klubis ka mingi kaklus, aga õnneks suutsid turvamehed selle kiirelt ära lahendada ja tülinorijad visati välja.
Esimesel korrusel nägime veel Hendriku sõpru, soovisime neile head aega ja tulime koju ära – sõbranna tõi meid ära. Ja hetkel mu üks sõbranna magabki elutoas ja ma veel magamistoa voodis olles kriban seda postitust. Jõudsime koju natuke enne nelja, pugesin Hendrikule voodisse kaissu – saime natuke koos tududa ja siis ta äratuskell juba tiriseski. Ta jõuab homme õhtul tagasi.
Täna lõuna ajal tuleb meile sõbranna järgi, kes meid kuhugi Põlvamaa loodusesse ilmselt viib. Tuleb selline naiste nädalavahetus – kolm sõbrannat koos 🙂 Mul on veits hääl kähe, sest laulsin ikka eile täiega kaasa! Kuidas teil nädalavahetus algas?
Lõpetuseks eilne pilt vahetult enne klubisse suundumist meie juures. Oli tore pidu, ma polnud väga ammu klubis käinud. Ei mäleta, millal viimati sai käidud – ehk kevadel? Aeg lendab ikka!
Nädalavahetuse ootuses!
11/10/2018 11/10/2018 / Printsess	/ 2 kommentaari
Mul hetkel pikka juttu pole, aga ootan homset nädalavahetust, mu üks sõbranna jääb ka meile ööseks. Hendrik läheb laupäeva varahommikul Tallinnasse ja tuleb alles pühapäeva õhtul tagasi, seega ta meiega homme peole kaasa ei tule. Käime laupäeval sõbrannadega kuskil looduses ka. Tuleb ilmselt põnev ja teguderohke nädalavahetus!
Lõpetuseks paar suvalist pilti ka minust, mis ma just tegin. Ilmselgelt on mu silmadest näha, et ma olen nii õnnelik 🙂 Ja nii ongi! Teile ka ilusat nädalavahetuse algust!
09/10/2018 09/10/2018 / Printsess	/ Lisa kommentaar